Միուչիա Պրադա

Միուչիա Պրադա (,  ), իտալական Պրադա նորաձևության ընկերության սեփականատեր, միլիարդատեր և գործարար, Մարիո Պրադայի կրտսեր թոռնուհի։

Միուչիան քաղաքագիտության և փիլիսոփայության դոկտոր է։

Կենսագրություն 
Միուչիա Պրադան ծնվել է 1949 թվականի մայիսի 10-ին Միլանում, նա «Միուչիա Պրադա» անունը վերցրել է 1980-ական թվականներին, երբ մորաքույրը որդեգրել է նրան։ Միուչիայի կենսաբանական ծնողներն էին Լուիջի Բիանչին և նրա կինը՝ Լուիզա Պրադան։ Նա ունի երկու ավելի մեծ քույր և եղբայր՝ Ալբերտը և Մարինան։ Նա հաճախել է Միլանի ավագ դպրոցն ու համալսարանի քաղաքագիտության ասպիրանտուրան ավարտելուց հետո սկսել է աշխատել Պրադա նորաձևության տանը։

Կարիերա 
Միուչիա Պրադան 1978 թվականին մորից ժառանգել է պապի հիմնադրած պերճանքի իրերի  Prada իտալական ընկերությունը և զբաղվում է բարձր  նորաձևության ասպարեզի առաջխաղացմամբ։ Նույն թվականին էլ նա հանդիպել է իր ապագա ամուսնուն, իսկ այժմ նաև բիզնես գործընկեր Պատրիսիո Բերտելիին։ Միուչիան 1970-ական թվականներին ընդունվել  է Իտալիայի Կոմունիստական ​​կուսակցության շարքերը և պայքարել է կանանց իրավունքների պաշտպանության համար Միլանում։

Մինչև 1989 թվականը նախագծել և ներկայացրել է կանանց համար նախատեսված, շուկա մտնելու պատրաստ իր առաջին մոդելների հավաքածուն (): 1993 թվականին հիմնադրել է  կանանց հագուստի և աքսեսուարների Miu Miu  իտալական բրենդը, որն ամբողջությամբ պատկանում է Պրադային։

Իր ամուսնու՝ Միուչիի շնորհիվ Դիզայնի տունն այժմ կարող է մրցակցել նորաձևության այնպիսի հսկայի հետ, ինչպիսին LVMH ընկերությունն է։ Պրադան ձեռք է բերել այնպիսի ապրանքանիշեր, ինչպիսիք են Helmut Lang, Jil Sander, Azzedine Alaya:

Մրցանակներ և պարգևներ 
 1993 թվականին նրան շնորհվել է «Ամերիկայի Նորաձևության Դիզայներների Խորհրդի» միջազգային մրցանակ
 1995, 1996 և 1998 թվականներին ստացել է VH1  «Տարվա Կանանց Դիզայներների համար» նորաձևության մրցանակ
 2004 թվականին CFDA-ի  կողմից արժանացել է միջազգային մրցանակի
2006 թվականին Ֆրանսիայի Մշակույթի նախարարությունից ստացել է «Արվեստի և գրականության սպայի շքանշան»
 2005 թվականին ճանաչվել է «Ժամանակ»  ամսագրի 100 ամենաազդեցիկ մարդկանցից մեկը
2012 թվականին դիզայներ Էլզա Սկիապարելլիի հետ եղել է Նյու Յորքի Մետրոպոլիտեն արվեստի թանգարանի «Անհավանական զրույցներ» ցուցադրության առարկան
 2013 թվականի դեկտեմբերին Բրիտանական նորաձևության մրցանակաբաշխության ժամանակ արժանացել է Տարվա Առաջին Միջազգային Դիզայներ» անվանակոչմանը
 2014 թվականին Forbes-ի Աշխարհի ամենահզոր կանանց շարքում 75-րդ տեղում է
 2015 թվականի նոյեմբերին ստացել է WSJ Magazine Fashion Innovator of the Year մրցանակ 
 2015 թվականին Միուչիան ստացել է Ասպետական մեծ խաչի շքանշան. «Իտալիայի Հանրապետության համար ունեցած վաստակի համար»
 2016 թվականին արժանացել է Glamour USA- ի «Տարվա կին» մրցանակին։

Ծանոթագրություններ

Հղումներ 
 Prada պաշտոնական կայք
 Miuccia Prada — կենսագրություն
 Miu Miu
 Women in Fashion biography  from Time magazine
 Miu Miu Resort 2015  — Global Blue

 
Միլանի համալսարանի շրջանավարտներ
Նորաձևության անձինք
Գործարարներ նորաձևությունում
Իտալացի գործարարներ
Նորաձևության դիզայներներ
Միլիարդատերեր
Անձինք նորաձևությունում
Իտալացի դիզայներներ